Tilbage

Hovedret

Roastbeef med Hasselback Kartofler og Bearnaisesauce.

Roastbeef

Ingredienser:

Ca. 1000 g               Roastbeef, snøret

1½  spsk.                 Olivenolie

1½  spsk.                 Smør

Salt

Peber

Sådan gør du:

Varm olie og smør op. Brun kødet godt på alle sider. Drys med salt og peber, og stil stegen i en forvarmet ovn ved 210 grader C i 30-35 minutter, afhængig af kødets tykkelse, og hvor rødt du vil have det.

Pak straks det færdigstegte kød godt ind i stanniol og viskestykker, og lad det trække mindst 15-20 minutter inden udskæringen.

Tips:

Hvis du mener at kødet har den rette indvendige temperatur når du tager den ud af ovnen, skal du ikke bruge stanniol, men kun dække kødet af med et viskestykke.

Ved brug af stanniol vil kødet ”koge” videre.

Centrumstemperatur ved brug af stegetermometer.

Rød 50-57
Rosa 58-65

Medium 66-71
Gennemstegt 72-77

Hasselback kartofler

Ingredienser:

16-20 stk.   Kartofler  (1,2-1,5 kg)

½ dl            Olivenolie

Salt

Peber

Oregano og evt. lidt paprika

1-2 fed hvidløg

Sådan gør du:

Skræl kartoflerne. Skær dem i tynde skiver, MEN IKKE helt igennem. (det gøres let ved at lægge den skrællede kartoffel i en træ-grydeske, før den skæres).

Smør et fad med lidt smør eller olie og sæt kartoflerne med skiverne opad.

Bland presset hvidløg og oregano i olien  og fordel over kartoflerne med en ske eller madpensel.

Krydr med salt og peber.

Bages i ovnen ved 225 grader i ca. 45 min. til kartoflerne er lysebrune

Bearnaisesauce

Ingredienser:

·         3 æggeblommer

·         2 spiseskefulde esdragoneddikke  (eller  bearnaiseessens)

·         1 lille skalotteløg

·         Salt og peber

·         150 gram smør

·         2 spiseskefulde tørret eller friskhakket esdragon

·         4 spiseskefulde vand

Sådan gør du:

Bearnaisesauce må aldrig blive for varm, for så skiller den på stedet. Derfor laves saucen i en skål i et vandbad.

Start dog med koge vand, eddike og løg i en kasserolle i ca. 4-5 min, så fonden reduceres til omkring 1/3.

Tag derefter en lille metalskål eller gryde og pisk æggeblommerne godt. Stil nu metalskålen op i vandbadet, og hæld langsomt fonden gennem en sigte ned i æggeblommerne under konsant omrøring.

Smelt smøret ved meget svag varme og hæld også det i saucen under konstant omrøring - igen bør man være meget karrig med varmen, så saucen ikke skiller.

Put til sidst esdragon i saucen og smag til med salt og peber og evt. eddike.

Serveres med kogte grønne bønner.

Dessert

Fastelavnsboller med vanillecreme og cacaoglasur.

Ingredienser:

500 g    Gær

2,5 dl Mælk

125 g smør

2 æg

1 tsk. Salt

3 tsk. Sukker

g Hvedemel

Fyld:

2 æg

2 spsk sukker

1 spsk Maizena majsstivelse

2,5 dl mælk

½-1 tsk Vanillesukker

Glasur:

100 g Flormelis

Ca. 1 spsk vand

2 spsk kakao

18 styk

Sådan gør du:

Gæren udrøres med den lunkne mælk. Det smeltede smør, æg, salt og sukker røres i. Melet røres i lidt efter lidt, og dejen æltes godt sammen.

Stil dejen til hævning i ca. 30 minutter.

Kagecremen laves mens dejen hæver.
Æg og sukker piskes sammen i en gryde. Maizena og mælk piskes i, og cremen bringes i kog mens der piskes i cremen. Der smages til med vanillesukker. (Drys sukker over cremen, så der ikke kommer skind på.)

Dejen slås ned og deles i to kugler.

Hver kugle rulles ud til en firkantet plade på ca. 30x30 cm. Denne deles i ca. 9 små firkanter 10x10 cm. Herpå lægges ca. en teske af fyldet. Dejen lukkes omkring fyldet, så der dannes en bolle. Bollerne stilles med lukningen nedad, på en bageplade der er beklædt med bagepapir.

Bages i ovn ved 225° i ca. 15 minutter, til de er gyldne.

Når bollerne er let afkølede, kan der kommes glasur på.

Flormelis, cacao og varmt vand røres sammen. Glasuren smøres på bollerne (fastelavnsbollerne!).